text: Vit bæði Maud og Fríðrik
text: #000000
text: Í januar 2016 fluttu vit til Nólsoyar í barnaheimið hjá pápa mínum. Húsini bygdu abbi og omma miðskeiðis í 1930 ́unum.
text: #000001
text: Húsini eru umvæld og vit hava roynt at halda tey í sama stíli sum tey vóru, tó við onkrum broytingum.
text: #000002
text: Bæði míni foreldur eru úr Nólsoy og Fríðrik er av Viðareiði. Vit bæði eru sostatt bygdafrell og tí trívast vit væl við.
text: #000003
text: Fríðrik er arbeiðssamur og sterkur og tekur sær av tí tyngsta arbeiðinum, meðan eg fáist við at pasa urtagarðin, at matgera og undirvísa.
text: #000004
text: Hønurnar eru einastu djórini vit eiga og tær geva okkum góð egg dagliga.
text: #000005
text: Vit elska hetta lívið og leggja okkum eftir at bjóða okkara gestum tað allar besta.
text: #000006
text: Sum heimablídnisgestur fært tú eina góða uppliving í okkara hugnaligu stovu, góðan staðbundnan mat borðreiddan við einum smíli og søgum um okkum, okkara stað, Nólsoynna og Føroyar.
text: #000007
text: Nólsoy er staðið har markið millum hipstaran og bygdafrellið hvørvur.
text: #000008
text: Húsini á Mýrini eru bygd miðskeiðis í 1930 ́unum. Omma og abbi bygdu húsini og pápi mín vaks upp her.
text: #000009
text: Omma og abbi vóru serstakliga røsk og arbeiðssom og tey tóku sær av øllum tí arbeiði sum hoyrdi tíðini til.
text: #000010
text: Húsini vóru karmur um manga sunnudagsvitjan, har kaffi var skonkt og fínastova var tikin í brúk. Abbi bjóðaði gestunum sigar, tá hann tosaði um politikk ella átrúna. Rík eru gomul minnir.
text: #000012
text: Húsini hevur Fríðrik umvælt og vit hava valt at halda tey í sama stíli, sum tey vóru. Tað gamla tapetið, møblar og húsbúnaður eru varðveitt.
text: #000013
text: Uttanfyri húsini er urtagarðurin og høsnagarðurin og har brúka vit nógva av okkara tíð.
text: #000014
text: Nú er hetta okkara heim og her bjóða vit tær inn til heimablídni.
text: #000015
text: Úr Maudsa køkshava fært tú íblástur og vitan um matframleiðslu og matgerð. Talan er um burðardygga matgerð úr staðbundnum ráðvørum. Alt grønmetið er úr egnum urtagarði.
text: #000017
text: Ger tað sjálv – við Maud
text: #000018